Fundur haldinn í Zetadeild , þriðjudaginn 27. september 2016 í Grunnskóla Eskifjarðar . Formaður , Helga Steinsson setti fundinn og greindi frá efni fundarins . Hún fór yfir stofnun samtakanna , tilgang þeirra og markmið . Helga benti einnig á mikilvægi þess að félagskonur tækju að sér formannshlutverkið til þess að kynnast starfinu enn betur . Orð til umhugsunar flutti Halldóra Baldursdóttir og sagði hún okkur frá skólasögu Eskifjarðar í tilefni af 230 ára kaupstaðarafmæli Eskifjarðar sem haldið var upp á nú í haust . Eftir fundinn var haldið á Hótel Eskifjörð og snædd kjúklingasúpa . Síðan var haldið heim í köldu og fallegu haustveðri með dansandi norðurljósum .